Fana Folkehøgskule

**Fana folkehøgskule** er en frilynt folkehøgskole på Milde i Bergen kommune. Milde ligger i Ytrebygda bydel, som tidligere var del av Fana kommune, derav navnet på skolen. Skolen har plass til vel 100 elever og eies av Nord- og Midthordland Høgskulelag (NMH). Skolen ble etablert i 1915 og er bygd opp rundt Store Milde hovedgård fra 1700-tallet.

Skolen tilbyr linjer innen kunst, musikk, friluftsliv, spillutvikling, psykologi, menneskeretter og norsk språk og kultur for internasjonale elever, og har en sentral beliggenhet ved Fanafjorden sør for Bergen sentrum.

## Skolens tidlige historie
Da skolen på Milde åpnet dørene for det første kullet i oktober 1915, fikk endelig nordre og midtre del av Hordaland sin egen folkehøgskole. Hardanger hadde fått Lofthus folkehøgskole i 1912, og Sunnhordaland fikk folkehøgskole på Halsnøy kloster i 1914. Den eldste skolen i distriktet var Lars Eskelands Voss folkehøgskule som hadde vært i kontinuerlig drift siden 1895. Alle disse skolene var en del av den grundtvigianske skoletradisjonen som startet med Sagatun på Hamar i 1864.

Skolens første styrer var Martin Birkeland. Han var målmann, og i de første årene var målsaken viktig på skolen. Dette var helt i tråd med Grundtvigs tanker om viktigheten av folkemålet. Han så på folkemålet som det redskapet ungdom trengte for å tilegne seg kunnskap som kunne bli deres egen, om sitt eget opphav og muligheten for å åpne seg for verden. 

En annen viktig ting for Fana folkehøgskole i de første årene var de frilynte ungdomslagene. Fram til 1940 hadde mange av elevene bakgrunn fra frilynte ungdomslag og kom fra bondemiljøet.

Fra september 1940 til august 1945 var det en «evakueringsheim» på Fana folkehøgskule. Evakueringsheimen var opprettet og drevet av forsorgsvesenet i Bergen som et krisetiltak.

## Skolebygningene
Skolen er  bygd opp rundt Store Milde hovedgård fra 1700-tallet.  

Internatene på skolen (Vestfløyen) ble tegnet av arkitekt Ole Landmark i 1915 og oppført i 1917. De ble senere utvidet i 1923 og et nytt internatbygg (Østfløyen) kom til i 1939. 

Undervisningsbygget og det tredje internatet (Nordfløyen) ble tegnet av arkitektene Jon og Claus Lindstrøm og åpnet i 1967.

## Rektorer på Fana folkehøgskule

* Martin Birkeland (1915-1949)
* Kristian Bakke (1950-1971)
* Tor Stallvik (1971-1980)
*Haakon Smedsvig Hanssen (1980-1983)
*Harald Lyngtun (1983-1985)
* Kåre Borge (1985-1999)
*Knud Jørgen Holck (1999-2008)
*Dagfinn Eggen (2008-2013)
*Kari H. Birkeland (2013-2018)
*Tore Haltli (2018-

## Linjer på Fana folkehøgskule skoleåret 2025-2026

* **Billedkunst** – praktisk-estetisk linje med fokus på visuell kunst og skapende arbeid
* **Musikk – band og turné** – praktisk musikklinje der elevene spiller i band og gjennomfører konsertturné. 
* **Spillutvikling** – linje i digital spilldesign og utvikling
* **Psykologi** – teoretisk og praktisk innføring i psykologi og mellommenneskelige relasjoner. 
* **Friluftsliv og økologi** – linje med vekt på natur, bærekraft og utendørsaktivitet i Vestlandsnaturen. 
* **Menneskrett og mot** – samfunnsorientert linje om menneskerettigheter, demokrati og sivilt mot. 

* **Norwegian Language and Culture** – internasjonal linje for utenlandske elever som vil lære norsk språk og bli kjent med norsk kultur

## Kjente elever og lærere

* Aslaug Låstad Lygre 
* Bjarte Hjelmeland

* Jostein Gaarder  

## Referanser


## Eksterne lenker
*Skolens nettside